CELEX: 32008R0833
Language: hu
Date: 2008-08-20
Title: A Bizottság 833/2008/EK rendelete ( 2008. augusztus 20. ) egyes áruk Kombinált Nómenklatúra szerinti besorolásáról

23.8.2008   
            
            
               HU
            
            
               Az Európai Unió Hivatalos Lapja
            
            
               L 225/3
            
         
      A BIZOTTSÁG 833/2008/EK RENDELETE
   
   (2008. augusztus 20.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. augusztus 20-án.
      
         
            a Bizottság részéről
         
         Olli REHN
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 360/2008/EK bizottsági rendelettel (HL L 111., 2008.4.23., 9. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Sarokba építhető, szétszerelt állapotban lévő zuhanyzófülke, amely a következő alkotóelemekből áll:
                  
                              —
                           
                           
                              egy 80 cm × 80 cm alapterületű és 10 cm magasságú műanyag zuhanyzótálcából,
                           
                        
                              —
                           
                           
                              egy alumínium vázszerkezetből,
                           
                        
                              —
                           
                           
                              négy darab, egyenként 40 cm szélességű és 180 cm magasságú, alumíniumkeretbe foglalt üveglapból.
                           
                        A vázszerkezetet a zuhanyzótálcára szerelik fel, és a falakhoz erősítik.
                  A négy üveglap közül kettő csúszóajtóként szolgál.
                  (Lásd a fényképet) (1).
               
               
                  3922 10 00
               
               
                  A besorolást a Kombinált Nómenklatúra 1., 2. a), 3. b) és 6. általános értelmezési szabálya, valamint a 3922 és a 3922 10 00 KN-kód szövegezése határozza meg.
                  A termék különböző alkotóelemekből álló, szétszerelt állapotban bemutatott összetett áru.
                  A zuhanyzófülke lényeges jellemzőjét a műanyag zuhanyzótálca határozza meg, mert ez szolgál alapul a fülke szerkezete számára.
                  Ezért a terméket a 3922 10 00 vtsz. alá, zuhanyzótálcaként kell besorolni.
               
            
         
      
         (1)  A fénykép a terméket összeszerelt állapotban mutatja.